Vita:63 vármegye

message: Szerintem ezt a cikket törölni kell, mert teljesen felesleges.
A benne lévő információk mind megtalálhatók, ráadásul alaposabban például az alábbiakban:
* Sablon:Magyar Királyság vármegyéi
* :Kategória:A Magyar Királyság vármegyéi
* Vármegye
* Törvényhatóság
A 63 vármegyés beosztás 1881-től 1918-ig volt érvényben. (Az szimplán ostobaság, hogy Magyarország 64 vármegyére lett volna felosztva közvetlenül Trianon előtt.) Ez 37 év. Azóta eltelt 89. Miért kellene a magyar megyerendszer 1000 éves történetéből pont ezt a 37 évet olyan nagyon kitüntetettként kezelni?
– Peyerk 2007. november 12., 13:00 (CET)
replies: text: Teljes mértékben egyetértek Peyerk-val.--Linkoman 2007. november 12., 13:02 (CET)
Jól fogalmazott Peyerk kolléga! Miért kezeli a cikk kitüntetettként ezt az időszakot?? Beroesz 2007. november 12., 15:28 (CET)
thread_title:  Ez mi ez?!? 

message: Kedves Mindenki!
Engedjétek meg, hogy hozzászóljak, és kifejtsem a véleményem.
Egy hozzászólás szerint a 63 vármegyés beosztás 1881-től 1918-ig volt érvényben.
Az I. világháború befejezésével, 1918-ban, nem szűnt meg hivatalosan a vármegyerendszer. Ezt alátámasztja az is, hogy a „Magyar Királyság vármegyéi” sablonban a vármegyerendszert „A Magyar Királyság vármegyéi 1881-1920” címmel foglalták össze, vagyis a trianoni békediktátumig. 
A „Törvényhatóság” szócikkben utalnak a 63 vármegyére a következőképp: 
„Az 1886. XXI. t.-c. szerint a vármegyék ezek”: … és felsorolja a 63 vármegyét. 
A vitában 4 hivatkozás történik a 63 vármegyére:
* Sablon:Magyar Királyság vármegyéi 
* Kategória:A Magyar Királyság vármegyéi
* Vármegye 
* Törvényhatóság
Vagyis az említett 4 hivatkozás is e rövid időszak vármegyerendszerével foglalkozik. Helyes-e akkor a következő kérdés:
Miért kellene a magyar megyerendszer 1000 éves történetéből pont ezt a 37 évet olyan nagyon kitüntetettként kezelni?
A 63 vármegye szócikkben csak annyira van kitüntetettként kezelve a 63 vármegye, mint a fent említett hivatkozásokban. Viszont ebben a szócikkben legalább hivatkozás történik az 1920-as trianoni békediktátumra. Véleményem az, hogy a szócikk a bevezetője miatt maradjon. E mellett érvelve idézek a „Magyar Királyság vármegyéi” szócikkből is, és közvetlenül utána véleményezek:
Zala vármegye
 
A „Történelem” alfejezetben a következőket olvashatjuk:
„1920-ban területét Magyarország és Jugoszlávia között osztották fel.” 
Aki ezt írja, az történelemhamisítást követ el. A két ország között nem osztották fel a vármegyét, hanem a trianoni békediktátumban foglaltak szerint elcsatolták Magyarországtól Zala vármegye nagy részét. Tehát a kettő nem ugyanaz.
Vas vármegye
A „Történelem” alfejezetben a következőket olvashatjuk:
„1920-tól nyugati része Ausztria, délkeleti része pedig a Szerb-Horvát-Szlovén Királyság területéhez csatolódott.”
Itt sincs megemlítve, hogy a trianoni békediktátumban foglaltak szerint csatolták el Vas vármegye egyes területeit Magyarországtól.
Nógrád vármegye bevezetőjében a következőket olvashatjuk:
 
„Területe jelenleg Magyarország és Szlovákia között van felosztva.”
A „Történelem” alfejezetben a következőket olvashatjuk:
„A vármegyét Szent István hozta létre, és egészen 1918-ig állt fenn. Ettől kezdve északi része Csehszlovákia területéhez tartozik, a Magyarországnál maradt déli részéből pedig a szintén csonk, vele szomszédos Hont vármegyével közösen létrehozták Nógrád-Hont vármegyét.”
A kérdésem ebben az esetben az, hogy mitől kezdve? A bevezetőben olvasott mondat sem úgy igaz, ahogy le van írva, mert a két ország között nem felosztás történt, hanem a trianoni békediktátumban foglaltak szerint elcsatolás, és a vármegyerendszer megszűnése Magyarország szétdarabolásával az 1920. június 4-én aláírt trianoni békediktátummal lépett életbe. 
Szerintem a szócikk megmaradhatna a bevezetővel, és a megyék felsorolása helyett egy átirányítás történhetne a Magyar Királyság vármegyéi szócikkre/kategóriára.
Csillagom72 2007. november 12., 23:01 (CET) User:Csillagom72
replies: text: Én nem nagyon látom, hogy a hangulatkeltésen kívül mi a különbség a „felosztották a megyét” és az „elcsatolták a megye egy részét” szófordulatok közt. A vármegye cikkben meg jobban le van írva erről az időszakról minden. – Alensha  üzi 2007. november 12., 23:10 (CET)

text: Én úgy gondolom, hogy egy szócikkről nem érdemes nagy vitát nyitni. Azért egy tanulság van minden vitából, jelesül az, hogy érdemes pontosan fogalmazni és pontosan értelmezni a szavakat. A „felosztották a megyét” és az „elcsatolták a megye egy részét” között a magyar nyelv érzi, érti a különbséget. Ennek, pedig semmi köze a hangulatkeltéshez. A vitát részemről lezártnak tekintem, és a szócikkel belátásotok szerint cselekedhettek. Csillagom72 2007. november 12., 23:41 (CET) User:Csillagom72
thread_title:  Vélemény